Ingerid Stenvold

Ingerid Stenvold (født 1977) er en norsk journalist og programleder som har vært ansatt i NRK siden 2001. Hun har vært programleder i NRK Sport nyhetsanker i Dagsrevyen. 

Stensvold ble født i Finnsnes i Senja kommune.

Hun startet sin karriere i NRK i 2001 som nyhetsjournalist i NRK Troms etter endt utdanning på Høgskolen i Oslo ved Avdeling for journalistikk, bibliotek- og informasjonsfag («Journalisthøgskolen»). I 2004 gikk hun inn i et vikariat som programleder i NRK Sport. Dette vikariatet ble etter ett år til en fast stilling, og hun har senere også vært programleder for TV-aksjonen både i 2006 og 2007. Hun var også programleder for Sommeråpent sommeren 2007 og 2009. I 2008 dekket hun sommer-OL i Beijing. Stenvold var programleder for musikkmagasinet Lydverket i tidsrommet 2008–2009. Høsten 2009 var Stenvold programleder i Morgennytt, og fra 2010 begynte hun som nyhetsanker i Dagsrevyen på NRK. I 2024 ble Stenvold programleder i Dagsnytt 18 i perioden Sigrid Sollund hadde permisjon.

Stenvold har en karriere bak seg innen langrenn, hvor hun vant gull i junior-NM og edelt metall i nordisk mesterskap. Hun har også vært aktiv innen orientering, friidrett og fotball, men en prolaps i ryggen satte en stopper for den videre sportskarrieren. Har uttrykt at hun er fan av fotballklubbene Tromsø IL og Tottenham Hotspur.

I 2021 gav Stenvold ut biografien om Marit Bjørgen: Vinnerhjerte: Historien om Marit Bjørgen.Marit Bjørgens bok "Vinnerhjerte" går i trykken i morgen. langrenn.com. Besøkt 12. oktober 2021.

Hun ble mor for første gang 8. juni 2011, da hun fødte en datter sammen med sin samboer,Kjendis.no: Ingerid Stenvold er blitt mamma for første gang  senere ektemann.Ingerid Stenvold «hemmelig» gift dagen før bryllupsdagen , Eirik Linaker Berglund, 30. juni 2012 Hun fikk sin andre datter i 2014.https://www.vg.no/rampelys/tv/i/Vm3zJ/ingerid-stenvold-er-blitt-tobarnsmor

 Priser 
 2006 og 2007 «Årets nyhets- og sportsformidler», kåret av Se og Hør.Her er vinnerne!  seher.no 15. desember 2006
 2007 Kringkastingsprisen, tildelt av Kringkastingsringen.Pris til NRKs Ingerid Stenvold Kari Rindahl Endresen, NRK Troms og Finnmark 22. oktober 2007
 Nominert til Gullruten 2011 i klassen beste kvinnelige programleder for NRKs sendinger fra Ski-VM 2011
 Nominert til Gullruten 2023 sammen med Atle Bjurstrøm i klassen beste programleder nyhet, sport eller aktualitet for Dagsrevyen.

 Referanser 

 Eksterne lenker 



  Oslopuls: – Mange tror sikkert at jeg aldri går på konserter

Kategori:Norske journalister
Kategori:Norske sportsjournalister
Kategori:Norske TV-programledere
Kategori:Norske radioprogramledere
Kategori:Norske langrennsløpere
Kategori:Norske biografer
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Personer fra Lenvik kommune